צבי נגן

צבי נגן (27 באוקטובר 1912 – 12 בינואר 1986) היה מלחין ומורה למוזיקה ישראלי.

נולד בשם הרברט נויגרטן בבואר שבגרמניה. בנעוריו למד נגינה בכינור, בויולה ובקונטרבס. בשנת 1937 עלה לארץ ישראל, ובה המשיך את לימודיו המוזיקה אצל פאול בן-חיים, יוסף קמינסקי ויוסף טל והשתלם בדודקאפוניה אצל אלי ירדן. 

נגן הרבה להלחין להרכבים קאמריים ולחליליות. כן כתב כמה יצירות קוליות ושירים לטקסטים מן התנ"ך וכן טקסטים אחרים. בשנת 1958 כתב את "התאמות" לשתי חליליות או חלילים וצ'לו בשיטת שנים-עשר הטונים ובהמשך כתב בשיטה זו עוד כמה יצירות חינוכיות וכן את "ארבעה קטעים לכלי נשיפה ממתכת", המלודיים אף כי נכתבו בשיטה דודקאפונית.
נגן כתב יצירה אחת, אינטרמצו, שכללה גם כלי נגינה מזרחיים, אך סגנונו לא היה מזרחי באופיו.

היה שותף לכתיבת "וריאציות על נושא מאת פאול בן-חיים" ליום הולדתו ה-75 של מורו, יחד עם עמי מעייני, שולמית רן, אשר בן יוחנן ויעקב גלבוע, כולם תלמידיו של בן חיים.

נגן נפטר בתל אביב ונקבר בבית העלמין קריית שאול.

רשימת יצירות חלקית

למקהלה א-קאפלה

 "מתוך מגילת אסתר" למקהלה מעורבת (1964)
 "ענו לה' בתודה" תהילים ק"ז 8-7 למקהלה מעורבת
 פוגה (מפיוטי התפילה לשבת) למקהלה ולכלי קשת
 "שלו נעליכם", למילים מאת גרשון שופמן למקהלה מעורבת (1955)
 תהילים צ', א'-ד' (1956) למקהלה ל-3 קולות נשיים ללא ליווי 

יצירות קוליות אחרות 

 "כשכוכב אחד נושר" למילים מאת משה שפריר (למצו סופרן, אבוב, ויולה וצ'לו)  (1968)
 "קנטטה לפסח" לבריטון סולו עם חליל, כנור, ויולה וצ'לו
 שיר מתוך שיר השירים לקול ולפסנתר
 שירים לטקסטים תנכ"יים
 שירים לקול ולפסנתר

מוזיקה קאמרית

 אינוונציה לשתי חליליות (פורסמה ב"רוני חלילית" בצוותא 9 בעריכת אפרים מרכוס)
 בלדה לחליל או לחלילית ולפסנתר
 דואטים לשני כינורות (1950)
 דיברטימנטו לחלילית ולרביעיית כלי קשת 
 "התאמות" (1958) לשתי חליליות סופרן או לשני חלילים ולצ'לו (בשיטת שנים-עשר הטונים)
 חמש וריאציות לכלי קשת
 "שש זוטות ישראליות" (1959) לשלושה כלים [חליליות]
 חמישייה לקרן ולכלי קשת
 טוקטה ושקון לחמש ויולות
 כשהכרך מתעורר : 5 זעירות לפסנתר (1976)
 מוטט לחלילית ולכלי קשת
 מוזיקה ל"שירת הים" (1970) לרביעיית כלי קשת
 "מחול ישראלי" לארבע חליליות (1959)
 סוויטה לויולה סולו
 "סונאטה לשלושה" לשתי חליליות ולויולה (1959) מוקדשת למלחין הבריטי לנוקס ברקלי
 "סונטה קונצרטנטה" לויולה ולחמישיית כלי קשת
 "סרנדה לליזה" רשרוש חליליות לשלוש חליליות (1961) (מוקדשת למוזיקאית ליזה שטיינברג (1902-1974), אחותם של חיים ארלוזורוב ושל דורה רוזוליו, מוזיקאית אף היא.)
 "פסטורלה וריקוד" לארבע חליליות (1958)
 פסטורלה לחמישיית כלי נשיפה
 "פסיפס הנבל" (1964) 
 "פתיחה ופוגה כפולה" לשלישיית כלי קשת
 קטע לאבוב סולו
 קטע לשלוש חליליות ס.ס.א.(1950)
 "ארבעה קטעים לכלי נשיפה ממתכת" ("תרועה", "כוראל", "אלתור" ו"פסאקאליה" (1968)  (בשיטת שנים-עשר הטונים)
 שלושה קטעים לשלושה כלים 
 שני קנונים לשלוש חליליות
 רביעיית כלי קשת
 רביעייה "לערן" לכלי קשת (1985)
 רביעיית כלי קשת במי מינור
 רביעיית כלי קשת (לא גמורה)
 רביעיית כלי קשת 1948/9
 ארבע סקיצות לרביעיית כלי קשת
 רביעיית פסנתר (1941)
 שני ריקודים לשלוש חליליות א.א.ט. (1961)
 "שיר לכת קטן" לחלילית אלט ולפסנתר (1962)
 "שלושה שירי שבת" לשלושה צ'לי
 שלישייה לחלילית, לכנור ולויולה (1960) מוקדשת לקארל דולמטש
 "ג' שערי מזמור לד' כלי שיר" לפסנתר, שני חלילים וצ'לו או בסון (1958)

לפסנתר

 חמש זוטות לפסנתר (1965)
 "כמו פרלוד" ו"כמו רונדינו" לפסנתר (1972)
 "כרך מתעורר", ארבע זוטות לפסנתר (1964)
 "מבוא ופוגה" לפסנתר ב 4 קולות (1950)
 מבוא לשני פסנתרים
 "רשמים בזמן הסתכלות על תמונה של ל. שוורין (דרך לרמת גן)" לפסנתר (1949) (הכוונה לצייר לודוויג שוורין).
 "שבעה קטעים דודקאפוניים" לפסנתר בארבע ידיים (1954)
 חמישה קטעים לפסנתר (1968)

לתזמורת

 "אינטרמצו מזרחי" לחליל, עוד, קאנון, קסילופון, ויברפון וכלי קשת (1965)
 יצירה לתזמורת 
 "מהנגב" : סוויטה לתזמורת (1949)
 מוזיקה לשתי חליליות, צ'מבלו ולתזמורת (1961)
 "סוויטה בנוסח עתיק", מבוססת על נעימות עממיות ישראליות לתזמורת
 "קונצ'רטאנטה" לשני אבובים, בסון, שתי קרנות וכלי קשת (1951)
 שלושה קטעים לתזמורת נוער
 "שירי רועים" לחלילית ולכלי קשת (1952)

 לקריאה נוספת 
 יהודה כהן, נעימי זמירות ישראל, עם עובד 1991, עמ' 165-66.

קישורים חיצוניים

הערות שוליים

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מורים למוזיקה בישראל
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1912
קטגוריה:ישראלים שנפטרו ב-1986